উচ্চ আদালতের নির্দেশে তারা তাদের দায়িত্বই ফিরে পাননি, সঙ্গে পেয়েছেন তাদের ভোটারদের সহানুভূতি। এসব সিটি করপোরেশনে আওয়ামী লীগ-বিএনপির অনিবার্য লড়াইয়ে জাতীয় নির্বাচনের আগে জনমত কোন দিকে, তা দৃশ্যমান হওয়ার সম্ভাবনা প্রবল। সব সিটি করপোরেশন নির্বাচনের মতো শেখ হাসিনা এগুলোও সুষুম-নিরপেক্ষ ও গ্রহণযোগ্য করবেন। অংশগ্রহণমূলক প্রতিদ্বন্দ্বিতাপূর্ণ এসব নির্বাচনের পথ ধরে জাতীয় সংসদ নির্বাচন ডিসেম্বরে হতে যাচ্ছে। বছরের শুরুতে বিএনপি চেয়ারপারসন বেগম খালেদা জিয়ার দুর্নীতি মামলার রায় ঘোষিত হওয়ার কথা। পর্যবেক্ষকরাই নন, রাষ্ট্রপক্ষের আইনজীবীরাই নন, সরকার ও বিএনপি নেতাদের বক্তব্যে যে আভাস পাওয়া যাচ্ছে তাতে এমন আশঙ্কা দেখা যাচ্ছে, এ রায়ে খালেদা জিয়া দণ্ডিত হয়ে নির্বাচনে অযোগ্য ঘোষিত হতে পারেন।